Cu vaccinul anti-COVID se face primăvară. Când spune Nelu Tătaru că se pot vaccina românii.
Nelu Tătaru: "Vaccinul pentru populația generală, în martie, aprilie". Nelu Tătaru: "Posibilitatea unui vaccin o avem în ianuarie". Anthony Fauci: "Vaccinul este pe drum, așa că rezistați, fiți puternici".
Cadrele medicale sunt primele la rând pentru imunizarea împotriva COVID-19.Nelu Tătaru a declarat într-un interviu pentru Aleph News că românii vor avea ocazia să se imunizeze împotriva COVID-19 anul viitor. Mai întâi medicii, apoi restul.Nelu Tătaru, ministrul Sănătăţii, candidat PNL: "Posibilitatea unui vaccin o avem în ianuarie, ca primă tranşă de vaccinuri, având oarecum vaccinări pe care le facem în faza 1, faza 2, faza 3 şi faza 4. Faza 1 fiind cele care se referă la corpul medical, urmând ca pentru populația generală să avem în martie, aprilie, până spre jumătatea anului".Asta le-a spus americanilor și Anthony Fauci. Doctorul a recunoscut că oamenii sunt obosiți și plictisiți de reguli și restricții, dar că mai trebuie încă un efort deoarece finalul e aproape.Anthony Fauci, directorul Institutului de Boli Infecțioase din SUA: "Vaccinul este pe drum, oameni buni, așa că rezistați, fiți puternici, o să trecem peste asta împreună".Pfizer a anunțat că vaccinul la care lucrează ar avea o eficiență de 90%. Vestea i-a încurajat și pe participanții la testele celorlalte seruri.Jeff și Maggie sunt cadre medicale și voluntari pentru AstraZeneca în Statele Unite.Ambii spun că nu contează cine câștigă această cursă. Important e ca omenirea să fie învingătoare.Jeff Pothof, doctor și voluntar pentru AstraZeneca: "Ne încurajăm unii pe alții când vine vorba de testele pentru vaccinuri. Suntem toți în aceeași echipă".Maggie Bishop, cadru medical și voluntar pentru AstraZeneca: "Indiferent cine ajunge primul la linia de final – important e să ne vaccinăm astfel încât să ne întoarcem la viețile noastre".